CELEX: 62019TN0126
Language: da
Date: 2019-02-21 00:00:00
Title: Sag T-126/19: Sag anlagt den 21. februar 2019 — Krajowa Izba Gospodarcza Chłodnictwa i Klimatyzacji mod Kommissionen

29.4.2019   
            
            
               DA
            
            
               Den Europæiske Unions Tidende
            
            
               C 148/54
            
         
      Sag anlagt den 21. februar 2019 — Krajowa Izba Gospodarcza Chłodnictwa i Klimatyzacji mod Kommissionen
      (Sag T-126/19)
      (2019/C 148/53)
      Processprog: polsk
      
         Parter
      
      
         Sagsøger: Krajowa Izba Gospodarcza Chłodnictwa i Klimatyzacji (Warszawa, Polen) (ved radca prawny A. Galos)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Artikel 16 i Europa-Parlamentets og Rådets forordning (EU) nr. 517/2014 af 16. april 2014 om fluorholdige drivhusgasser, som udgør retsgrundlaget for den anfægtede afgørelse, erklæres ugyldig, og det fastslås følgelig, at den anfægtede afgørelse for så vidt er fejlagtig.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført to anbringender.
      
                  1.
               
               
                  Første anbringende: Sagsøgeren gør på grundlag af artikel 277 TEUF gældende, at artikel 16 i Europa-Parlamentets og Rådets forordning (EU) nr. 517/2014 af 16. april 2014 om fluorholdige drivhusgasser og om ophævelse af forordning (EF) nr. 842/2006, som udgør retsgrundlaget for den anfægtede afgørelse, er ugyldig, for så vidt som ordningen for tildeling af kvoter støttes på referenceværdier, som følger af tidligere overførte data for flourgasser, der er blevet markedsført fra 2009 til 2012, da der derved er tale om en opdeling af de økonomiske aktører afhængigt af deres tidligere aktiviteter på gasmarkedet, som er udtryk for forskelsbehandling og vilkårlig, og sagsøgeren har derfor nedlagt påstand om, at den anfægtede afgørelse for så vidt er fejlagtig.
               
            
                  2.
               
               
                  Andet anbringende: Sagsøgeren påberåber sig, at der foreligger en tilsidesættelse af væsentlige formforskrifter og af traktaten på grund af en utilstrækkelig begrundelse for indførelsen af ordningen for inddeling af de virksomheder, som opererer på markedet for flourgasser, på grundlag af værdier for flourgasser, der er blevet markedsført tidligere — fra 2009 til 2012 — i henhold til artikel 16, stk. 1, i forordning (EU) nr. 517/2014.